**Încruntare**

*Lucian Cazacu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Încruntat e timpul

când, cu bună știință,

îl confrunți în față

și în consecință,

Că ți-a luat puținul

clipelor mărunte

și ți-a dat în schimb doar

riduri reci pe frunte.

Încruntată-i soarta

când o cerți cu ciudă,

că ți-a dat în viață

doar amar și trudă,

Că ți-a pus desaga

ce-apăsa nemernic,

când tu vrut-ai sincer

să fii mai puternic.

Încruntată-i lumea

când nu joci cum cântă

și-o găsești păgână,

nu dreaptă , nu sfântă,

Învelită-n ură,

goală de iubire,

multa-i ignoranță

te-a lovit cu știre.

Încruntată-i noaptea,

când dorești să plece

plictisit de gândul

frământat și rece,

Însetat de ziua

ce-o dorești cu dorul

unui soare veșnic

să-ți alunge norul.